

VLADA REPUBLIKE HRVATSKE

Zagreb, 2. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o provedbi programa za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), a u vezi s točkama 1.1. i 2.1. Programa Vlade Republike Hrvatske 2020. - 2024. i točkom 2.8.2. Operativnih programa nacionalnih manjina za razdoblje 2021. - 2024., Vlada Republike Hrvatske je na sjednici održanoj \_\_\_\_\_\_\_\_\_\_\_ 2023. donijela

**O D L U K U**

**o izmjenama Odluke** **o provedbi programa za financiranje projekata**

**lokalne infrastrukture i ruralnog razvoja na područjima naseljenim**

**pripadnicima nacionalnih manjina**

**I.**

U Odluci o provedbi programa za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina, KLASA: 022-03/21-04/92, URBROJ: 50301-04/12-21-2, od 8. travnja 2021., KLASA: 022-03/21-04/292, URBROJ: 50301-04/12-21-2, od 19. kolovoza 2021. i KLASA: 022-03/22-04/227, URBROJ: 50301-04/12-22-2, od 9. lipnja 2022., u točki II. brojka: „2011.“ zamjenjuje se brojkom: „2021.“.

**II.**

U točki V. stavku 1. podstavak 2. mijenja se i glasi:

„U 2023. godini u iznosu od:

* 3.583.516,00 eura na pozicijama Ministarstva regionalnoga razvoja i fondova Europske unije
* 4.910.694,00 eura na pozicijama Ministarstva poljoprivrede
* 1.327.228,00 eura na pozicijama Ministarstva gospodarstva i održivog razvoja.“.

**III.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske donijela je Odluku o provedbi programa za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina, KLASA: 022-03/21-04/92, URBROJ: 50301-04/12-21-2, od 8. travnja 2021., KLASA: 022-03/21-04/292, URBROJ: 50301-04/12-21-2, od 19. kolovoza 2021. i KLASA: 022-03/22-04/227, URBROJ: 50301-04/12-22-2, od 9. lipnja 2022.

U skladu s važećom Odlukom, prihvatljiva područja provedbe programa su područja jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5 % u stanovništvu pripadnika nacionalnih manjina prema Popisu stanovništva iz 2011.

Tijekom 2021. proveden je redovan popis stanovništva čiji rezultati su objavljeni u 2022.

Objavljeni rezultati popisa stanovništva iz 2021. razlikuju se od rezultata Popisa stanovništva iz 2011. Razlika je u tome što prema Popisu stanovništva iz 2021. neka ranije prihvatljiva područja provedbe programa više nisu prihvatljiva, radi se ukupno o 12 jedinica lokalne samouprave, dok druga postaju prihvatljiva, radi se ukupno o 4 jedinice lokalne samouprave. Do ove promjene došlo je zbog nastalih demografskih promjena.

Svrha izmijene Odluke je usklađivanje prihvatljivog područja provedbe sa stvarnim stanjem, odnosno uskladiti prihvatljivo područje provedbe s Popisom stanovništva provedenim 2021.

Također, u Odluci se mijenjaju iznosi navedeni u kunama iznose u eurima.